**Vuosikertomus 2022**

**F.C. Kasiysi Espoo ry**

F.C. Kasiysi on toiminut espoolaisena jalkapallon kasvattajaseurana yli 30 vuoden ajan. Seuratoiminnan käynnistymisestä asti tavoitteena on ollut tarjota hyvä harrastusympäristö kaikille jäsenille.   
F.C. Kasiysissä jalkapallosta pyritään mahdollistamaan jalkapallon harrastaminen kaikille. Jalkapalloharrastuksen parissa voidaan kokea ystävyyttä, yhteenkuuluvuutta, kehittymistä ja tunteiden kirjoa jokaiselle haluamallaan tavalla ja tasolla.

Perusedellytys laajapohjaiselle toiminnalle on lähes 200 vapaaehtoisen joukko, joka vastaa osaltaan valmennuksesta, joukkueiden johtamisesta, huoltamisesta, varainkeruusta, varustehankinnoista yms. Seuran työntekijöillä on keskeinen rooli vapaaehtoistyön edellytysten luomisessa ja toiminnan ohjaamisessa. Yhteistyön mallit ja toiminnan muodot ovat jatkuvan kehittämisen kohteena. Yhteistyössä suunnitellen, toteuttaen, arvioiden ja edelleen kehittäen pääsemme myös jatkuvasti parempaan toimintaan.   
  
Vuoden 2022 yhtenä isoimpana kehityskohteena oli johtajuuden uudelleen organisointi operatiivisella tasolla. Haluamme toimia ”rohkeana organisaationa”, joka tarkoittaa yksilötasolla;   
\*kollegoiden auttamista ja suostumista ottamaan myös itse apua  
\*luottamuksen rakentamista  
\*tunnistamalla omat arvonsa ja saaden niistä voimaa  
\*hyväksyä oman epävarmuutensa  
\*kehittää kykyä tunnistaa omia ennakkoasenteita,   
  
sekä yhteisötasolla; panostaa:  
- monimuotoisuuden ymmärtämiseen,   
-oppimisen ymmärtämiseen,  
- avoimuuden lisäämiseen,  
-ME-hengen vaalimiseen  
 -selkeisiin ja kirkkaisiin tavoitteisiin.  
  
Organisaation johtamisominaisuuksia vahvistettiin erilaisia koulutuksilla. Toiminnanjohtaja aloitti johtamisen erikoisammattitutkinnon suorittamisen (JET), valmennuspäällikkö valmennusosaamisen erikoisammattitutkinnon (VEAT) ja junioripäällikkö lähiesimiehen ammattitutkinnon (LEAT).

Tilikauden oman toiminnan kehittämistä hidasti yhteistyöseuramme FC Espoon tilanne. Seura ajautui talouskriisiin ja seurat sopivat järjestelystä, jossa yhteistyöseura osti hallinnollisia palveluita sopeuttaakseen taloutta ja tuodakseen omaan seuran Kasiysin hallintorakenteen.  
Työ vaati suurta ponnistusta niin Kasiysin toiminnanjohtajalta, kuin myös koko henkilöstöltä, joten seuran omia kehityshankkeita jouduttiin siirtämään tulevalle tilikaudelle.

FC Kasiysin arvot vastuullisuus, avoimuus ja positiivisuus ovat olleet vahvasti esillä myös vuonna 2022.  
Arvot ohjaavat toimintamme.

**Olosuhteet**

Seuran harjoitteluolosuhteiden keskiönä ovat Laaksolahden halli ja ulkotekonurmi sekä seuran oma tekonurmi Karakalliossa. Näiden lisäksi harjoitusvuoroja pidetään Myntinsyrjän (Espoon jalkapallohalli) jalkapallohallissa sekä Järvenperän tekonurmella. Seuran oma Karakallion tekonurmi luo jäsenistöllemme erinomaiset edellytykset mm. omien turnausten järjestämiseen. Myös Espoon kaupungit koulut ovat talvikausina palvelleet joukkuetoimintaa kiitettävästi.

**Jäsenistö**

Jäsenmäärältään Kasiysi kuuluu SPL:n suurimpien seurojen joukkoon. Vuoden 2022 lopussa kasiysiläisiä lisenssipelaajia oli noin 1090 kpl, jonka mukaan Kasiysi on jäsenmäärältään valtakunnan 19. suurin seura.

**Toimihenkilöt**

Seuran operatiivista toimintaa johtaa toiminnanjohtaja Mikko Hiltunen. Mikon vastuualueet ovat operatiivinen johtaminen, taloushallinto, henkilöstön esimiehenä toimiminen, kehityshankkeet viestintä, sidosryhmät ja aikuisjoukkueet.   
Seura valmennuspäällikkönä toimi elokuuhun asti Peter Alexandroff, hänen vastuualueisiinsa kuului U9 ikäluokasta vastaaminen, valmennuksen lähiesimiehenä toimiminen, valmennuslinjan jalkautumisesta ja valmennuskoulutuksista vastaaminen.   
Seuravalmentaja Miika Salorannan vastuualueina on TU10-11 TU12-15-ikäluokkien vastuuvalmennus sekä koko seuran liiketaitovalmennus.

Jani Kovalainen toimii Kasiysin seuravalmentajana. Hänen vastuualueeseensa kuuluu MyClub, vuorovaraukset, pelinohjaajien koordinointi ja koulutus.   
Jimi Mikkolan vastuualueet ovat U5-U8, matalan kynnyksen toiminta, leirit, kouluyhteistyö sekä viestintä.   
  
Valmennuspäällikkön irtisanoutuessa tehtävästään tehtävänkuvia uudistettiin niin, että junioripäällikkö Mikkolasta tuli valmennushenkilöstön lähiesimies. Samalla myös aloitettiin lisähenkilöstön rekrytointivaihe. Jo elokuussa seurassa aloitti uusi seuravalmentaja Ossian Lanne, jonka vastuualueina oli U8-U9 ikäluokat. Lokakuussa seura palkkasi kaksi uutta työntekijää seuravalmentajaksi. Jarno Fagerroosin ja Joona Sjömanin työsuhde päivitettiin alavaksi 1.11.2022. Molemmat työpestit määriteltiin vuoden määräaikaisiksi.

Joukkuetoimihenkilöitä seurassa on joukkueiden tukena noin 180 aikuista.

**Strategia 2020-2024**

Kasiysin strategia päivitettiin keväällä 2019 kattamaan strategiakausi 2020-2024. Visiomme on olla suomen paras grassroot seura U6-11. Haluamme olla paras jalkapalloon ja jalkapallolla kasvattaja tarjoamalla jalkapalloa jokaiselle meidän yhteisessä seurassa. ”Ovet ovat auki jokaiselle joka iästä riippumatta”.

Strategiatyössä määritettiin neljä painopistealuetta, viestinnällisesti, toiminnallisesti ja taloudellisesti taitava seura, seura- ja joukkuevalmennuksen osaamisen kehittäminen sekä vahva ja laaja pelaajapohja U5-U11, joka mahdollistaa elinvoimaisen pohjan kaikille ikäluokille.

**Lisää läpinäkyvyyttä ja turvallisuus seurassamme**

Tavoitteena oli lisätä pelaajien vanhempien tietoisuutta seuran toiminnasta ja periaatteista sekä samalla lisätä molemminpuolista vuorokeskustelua. Pandemiasta johtuvista haasteista huolimatta on viestintää ja dokumentointia kehitetty. Seuran ja sen joukkueiden viestintä on yhä suunnitelmallisempaa ja seuran strategiaa, urheilutoiminnan suunnitelmaa sekä toimintamalleja on päästy esittelemään kiitettävästi.

**Pelitoiminta**

Kaudella 2022 Kasiysin pelaajat ja joukkueet osallistuivat aktiivisesti ja menestyksekkäästi Espoon liigan ja Suomen Palloliiton eteläisen alueen sarjoihin. Joukkueemme osallistuivat ahkerasti turnauksiin osoittaen hienoa aktiivisuutta. Seuran joukkueiden tuloksia ei mitattu, tärkeintä on, että opetamme juniorimme pelaamaan taitoon ja pelirohkeuteen perustuvaa jalkapalloa. Tärkeintä meille on pelaajan hymy jokaisen tapahtuman jälkeen.

**Valmennus ja pelaajakehitystoiminta**

Aiempien vuosien tapaan nytkin on perusteltua todeta, että menestys tulee palkintona hyvin tehdystä harjoittelusta. Pienen kentän joukkueiden ikäluokkamalli ja yhteiset harjoitusvuorot sekä ikäluokkapelit ovat antaneet mahdollisuuden kehittää harjoittelua, ohjata toimintaa seuran valmennuslinjan mukaiseksi ja demonstroida harjoitusten johtamista käytännössä.

Jokaisessa juniori-ikäluokassa toiminnasta vastaa seuran päätoiminen työntekijä tai palkattu valmentaja. Seuran päätoimisen valmentajan toimenkuvaa kehitetään jatkossakin, mutta vuoden 2022 aikana valmennuksen organisoinnissa ja johdonmukaistamisessa on otettu harppauksia.

Läheinen yhteistoiminta yhteistyöseurojen kanssa konkretisoitui kentälle U10-U11 ikäluokissa, missä päästiin toteuttamaan laadukasta yhteisharjoittelua kerran viikossa, sekä pelaamaan yhteisjoukkueilla erinäisissä kilpaturnauksissa.

## Jalkapallokoulu- ja leiritoiminta

Keväällä 2022 seuralla oli tarkoitus järjestää kymmenes yhteinen seuraleiri Pajulahdessa. Valitettavasti resurssien oltua tiukalla leiri siirtyi tulevaisuuteen. Kesän jalkapalloleirit pidettiin varsin menestyksekkäästi, päätös panostaa kahden viikon sijasta yhteen viikon leiriin kannatti niin taloudellisesti, kuin myös toiminnallisestikin.

Jalkapallokoulu pystyttiin pitämään normaalisti U4-U7 ikäluokille. Jalkapallokoulua pidettiin kerran viikossa Laaksolahden urheilupuistossa ja kerran viikossa Karakallion kentällä. Jalkapallokoulussa ohjaajina toimi varsin uusia ohjaajia, mutta heidän osaamisensa kehittyi kesän aikana hienosti ja palaute oli varsin hyvää. Jalkapallokoulun jälkeen perustettiin ikäluokka PT17/18. Ryhmä on joukkuetoimintaa vuosina 2017 sekä 2018 syntyneille pojille. Joukkueessa aloitti lähes 40 pelaajaa. Valitettavasti tyttöjen omaa toimintaa ei saatu käynnistettyä pienen kysynnän takia

**Valmentajakoulutus**

Vuonna 2022 tavoitteena oli edelleen, että kaikkien joukkueiden valmentajat ovat koulutettuja, joko seuran sisäisen koulutuksen tai palloliiton uuden futisvalmentajan starttikurssin käyneitä. Valmennuskoulutuksen järjestäminen oli edelleen alueellisen valmennusomaamisen kehittäjän alaisuudessa (VOK). Vuonna 2022 valmennusosaamiseen panostettiin varsinkin aloittavissa ikäluokissa toisen alueellisen kehittäjän (mini VOK) toimesta, joka jatkuu myös vuodelle 2023.

**Yhteistyökumppanit**

Seuran varustetoimittajana jatkoi edelleen vuonna 2022 Stadium. Myös muut seurayhteisön jäsenet FC Espoo, PEP ja KaPy ovat saman sopimuksen piirissä. FC Kasiysin tuotemerkki on Nike. Varustesopimuksesta seuran saama hyöty käytetään täysimääräisesti toimintaan, lähinnä keväisin järjestettävien leirien, sekä jalkapallokoulun tukemiseen ja sitä kautta uusien pelaajien toimintaan ja toiminnan kehittämiseen.

**Varainhankinta**

Seuran talouden kulmakiviä ovat toimintamaksut ja avustukset. Yhteistyökumppanien tuki, mainos- ja myyntitulot ovat vielä suhteellisen pienessä osassa seuran tulovirrassa. Seuran varainhankinnan kehittäminen on edelleen yksi keskeisistä tavoitteista vuodelle 2023.

Joukkueiden oma varainhankinta on seuran näkökulmasta näyttänyt toimivan pääsääntöisesti hyvin, alentaen harrastuskuluja ja siten madaltaen kynnystä osallistua toimintaan.

**Hallinto, toimisto ja talous**

Seuraa johtava johtokunta linjaa vuosittain toimintaa yhdessä seuran päätoimisten kanssa seuran strategian mukaisiin tavoitteisiin. Seuran sääntömääräisessä vuosikokouksessa valitun johtokunnan kokoonpano vuonna 2022 syyskokoukseen asti oli: Antti Inberg (pj), , Eerika Marmo, , Sami Volanen, Kalle Sukanen, Mathias Juslin, Meijuan Chen, Tuukka Laakso ja Henry Lybäck.   
Syyskokouksessa 2022 Meijuan Chen ja Eerika Marmo jättäytyivät pois johtokunnan toiminnasta, muuten johtokunta jatkoi vanhalla miehityksellä.

Johtokunnan yhtenä keskeisenä tehtävänä on valvoa seuran taloutta yleisellä tasolla kirjanpitoyhtiöltä saamien raporttien perusteella. Läpinäkyvyyden parantamiseksi johtokunta yhdessä taloushallintohenkilöstön kanssa on edelleen kehittänyt paitsi tiliöinti- ja kirjauskäytäntöjä myös raportointia, jotta johtokunnan ohjaavasta roolista saataisiin enemmän irti.

Johtokunta jatkoi myös vuonna 2022 eriytettyä seuran ja joukkueiden talouden valvontaa. Joukkueet vastaavat taloutensa tasapainosta seuran valvonnassa. Kunkin joukkueen joukkueenjohtaja ja taloudesta vastaava henkilö ovat toiminnastaan vastuussa paitsi joukkueelle myös Kasiysin johtokunnalle. Oleellista on, että joukkueet pitävät tilipaikkojensa saldot positiivisina ennakkosuunnittelun ja oikein ajoitettujen maksujen avulla.

Seuran tulo- ja menoarvio käsitellään sääntömääräisessä vuosikokouksessa, jossa myös päätetään tilinpäätöksen hyväksymisestä ja vastuuvapauden myöntämisestä johtokunnalle.

Talousjärjestelmänä käytettiin Procounteria, kirjanpidosta huolehti Finaxa Oy ja tilintarkastuksesta Hannu Riippi BDO Oy:stä. Oleelliset asiat seuran taloudesta vuodelta 2022 selviävät tilinpäätöksestä, sen tuloslaskelmasta, taseesta ja tase-erittelystä.

F.C. Kasiysi Espoo ry iloitsee, että on saanut pitää ”kotipesäänsä” ja toimistoaan monta vuotta Laaksolahden hallin toisen kerroksen toimisto- ja kokoustiloissa. Kasiysille kaupungin kanssa tehtyyn vuokrasopimukseen kuuluvasta kahvilatilan vuokraustoiminnasta seura päätti jättäytyä pois irtisanoen kahvilatilan vuokrasopimuksen Kaupungin kanssa syksyllä 2022.

**Kauden päättäjäiset**

Vuoden 2022 päättäjäiset vietettiin lauantaina 19.11. Laaksolahden hallilla. Päättäjäisten ohjelmassa oli joukkueiden valokuvaus sekä palkintojen jakaminen.

Erityispalkintojen saajat:   
Vuoden tyttöpelaaja- Pinja Niemeläinen  
Vuoden poikapelaaja- Luukas Peltoniemi  
Vuoden joukkue- Pojat 2010- P10  
Vuoden futisperhe- Martikainen / Eldsbacka  
Vuoden valmentaja- Tero Hietanen  
Vuoden toimihenkilö- Juha Pieviläinen  
Vuoden Kasiysiläinen- Nici Bergroth  
Vuoden Futisteko- Yousuf Ismail pelinohjaaja

|  |  |
| --- | --- |
|  |  |

Kiitos kaikille jaksamisesta ja tuesta tänä haastavana vuotena. Pitäkää huolta itsestänne ja toisistanne. Terveyden on nyt oltava etusijalla ja toivottavasti pääsemme nauttimaan hienosta jalkapallokulttuurista ja seuratoiminnasta ”Meidän Seurassa” vuoden 2023 aikana.

Terveisin,

F.C. Kasiysi Espoo ry johtokunta